ประกาศคณะกรรมการกํากับหลักทรัพย์และตลาดหลักทรัพย์ที่ กธ/น/ย. 47/2546เรื่อง การกําหนดค่าธรรมเนียมการประกอบกิจการตามที่ได้รับใบอนุญาต อาศัยอํานาจตามความในมาตรา 14 (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 45/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 2) ลงวันที่ 24 ตุลาคม พ.ศ. 2545 ข้อ ๒ ในประกาศนี้"ค่าธรรมเนียม" หมายความว่า ค่าธรรมเนียมการประกอบกิจการตามที่ได้รับใบอนุญาต"รายได้" หมายความว่า รายได้จากการประกอบกิจการตามที่ได้รับใบอนุญาต"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บริษัทหลักทรัพย์ดังต่อไปนี้ ชําระค่าธรรมเนียมต่อสํานักงานโดยคํานวณจากรายได้ในอัตราร้อยละหนึ่งต่อปี แต่ต้องไม่ต่ํากว่าสองแสนบาทและไม่เกินสามล้านบาท ทั้งนี้ รายได้ที่จะนํามาคํานวณค่าธรรมเนียมให้เป็นไปตามหลักเกณฑ์ เงื่อนไขและวิธีการที่สํานักงานประกาศกําหนดโดยความเห็นชอบของคณะกรรมการ ก.ล.ต.(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุนและการจัดจําหน่ายหลักทรัพย์ ครบทุกประเภท(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ตามประเภทที่ระบุใน (1) แต่ขาดประเภทใดประเภทหนึ่ง(3) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม(4) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลข้อ ๔ ให้ผู้ได้รับใบอนุญาตประกอบกิจการตามประเภทดังต่อไปนี้ ชําระค่าธรรมเนียมคงที่เป็นรายปีต่อสํานักงานตามอัตราที่กําหนดดังนี้ (1) การค้าหลักทรัพย์อันเป็นตราสารแห่งหนี้ ปีละ 1,000,000 บาท(2) การจัดจําหน่ายหลักทรัพย์อันเป็นตราสารแห่งหนี้ ปีละ 1,000,000 บาท(3) การเป็นที่ปรึกษาการลงทุน ปีละ 25,000 บาท(4) การให้สินเชื่อเพื่อธุรกิจหลักทรัพย์ ปีละ 500,000 บาท(5) การเป็นนายหน้าระหว่างผู้ค้าหลักทรัพย์ ปีละ 50,000 บาท(6) การจัดการเงินร่วมลงทุน ปีละ 50,000 บาท(7) การให้บริการเป็นนายทะเบียนหลักทรัพย์ ปีละ 50,000 บาทในกรณีที่ระยะเวลาจนถึงสิ้นปีปฏิทินสําหรับการประกอบกิจการในปีแรกที่ได้รับใบอนุญาตเหลือน้อยกว่าหกเดือน ให้ผู้ได้รับใบอนุญาตชําระค่าธรรมเนียมเพียงกึ่งหนึ่งของค่าธรรมเนียมที่กําหนดไว้ตามวรรคหนึ่งข้อ ๕ ให้บริษัทหลักทรัพย์ดังต่อไปนี้ที่มีหน้าที่ชําระค่าธรรมเนียมโดยคํานวณจากรายได้ตามอัตราที่กําหนดในข้อ 3 ได้รับยกเว้นค่าธรรมเนียมสําหรับการประกอบกิจการตามที่กําหนดในข้อ 4 แต่บริษัทหลักทรัพย์ต้องนํารายได้จากการประกอบกิจการตามข้อ 4 ดังกล่าวไปรวมคํานวณเพื่อชําระค่าธรรมเนียมตามอัตราที่กําหนดในข้อ 3 แทน(1) บริษัทหลักทรัพย์ตามข้อ 3(1) สําหรับการประกอบกิจการตามข้อ 4(7)(2) บริษัทหลักทรัพย์ตามข้อ 3(2) สําหรับการประกอบกิจการตามข้อ 4(1) (2) (3) และ (7)(3) บริษัทหลักทรัพย์ตามข้อ 3(3) สําหรับการประกอบกิจการตามข้อ 4(3) และ(7)(4) บริษัทหลักทรัพย์ตามข้อ 3(4) สําหรับการประกอบกิจการตามข้อ 4(1) (2) (3) และ (7) แต่ไม่รวมถึงกรณีที่ผู้ได้รับใบอนุญาตเป็นธนาคารพาณิชย์ บริษัทเงินทุน หรือสถาบันการเงินที่มีกฎหมายจัดตั้งขึ้นโดยเฉพาะ สําหรับการประกอบกิจการตามข้อ 4(1) และ (2) ข้อ ๖ ให้ผู้ได้รับใบอนุญาตประกอบกิจการตามที่กําหนดไว้ในประกาศนี้ชําระค่าธรรมเนียมภายในกําหนดระยะเวลาที่สํานักงานประกาศกําหนดโดยความเห็นชอบของคณะกรรมการ ก.ล.ต.ข้อ ๗ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ตามกฎกระทรวงฉบับที่ 5 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ไม่ว่าก่อนหรือภายหลังจากวันที่ประกาศนี้มีผลใช้บังคับ ได้รับยกเว้นค่าธรรมเนียมการประกอบกิจการตามประกาศนี้ ทั้งนี้ ตามหลักเกณฑ์และภายในกําหนดระยะเวลาที่สํานักงานประกาศกําหนดโดยความเห็นชอบของคณะกรรมการ ก.ล.ต.ข้อ ๘ บรรดาค่าธรรมเนียมที่ผู้ได้รับใบอนุญาตประกอบกิจการต้องชําระตามประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545 หากยังมิได้ชําระหรือยังคงค้างอยู่ ให้ผู้ได้รับใบอนุญาตชําระให้เสร็จสิ้นตามหลักเกณฑ์และระยะเวลาที่กําหนดไว้ตามประกาศดังกล่าวจนกว่าจะชําระแล้วเสร็จข้อ ๙ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 30 ธันวาคม พ.ศ. 2546 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์